NASTA PILDIRAAMAT
Tere! Tore, et tulid vaatama, mida me täna Nastaga maalime.
Kas sa mäletad, kes olid Piibli esimesed inimesed?
Need olid Aadam ja Eeva.
Aadamal ja Eeval oli paradiisis väga hea olla.
Kindlasti mäletad, et seal olid rohelised aasad.
Seal oli erinevaid puid ja palju loomi samuti.
Aadamal ja Eeval oli seal väga meeldiv ja hea olla seal.
Ei olnud ühtegi kurba päeva ega hetke.
Alati oli meeldiv ja hea.
Neil oli seal palju, mida vaadata ja teha.
Igasuguseid hõrgutisi.
Aadam ja Eeva said süüa kõigi puude vilju.
Oli õunu, kirsse, viinamarju, ananasse ja mangosid.
Mis on su lemmik puuvili?
Mulle väga meeldib banaan ja Nasta lemmik on õun.
Siis nad kindlasti sõid marju, pähkleid ja juurvilju.
Arvan, et seal oli palju erinevaid asju.
Oli üks puu paradiisi keskel, millest ei tohtinud süüa.
Nad võisid süüa teistest sadadest ja tuhandetest puudest.
Jumal andis neile valiku: kas nad söövad sellest puust või mitte.
Jumal lootis, et nad kuuletuvad Talle,
elades Jumala nõuannete kohaselt.
Aia keskel oleva puu nimi oli "hea ja kurja tundmise puu".
See oli täis vilju ning need olid ahvatlevad.
Piiblis pole kirjas, millised need täpselt olid.
Võisid olla näiteks sellised.
Aadam ja Eeva kõndisid mõnikord sellest puust mööda.
Nad ei võtnud sealt vilja, kuna Jumal oli neid keelanud.
Aga ühel päeval kõndis Eeva üksi paradiisis.
Kõndis taaskord sellest puust mööda.
"See on teistsugune puu, sealt ei tohi vilja võtta.
Mina kuuletun Jumalale ega võta."
Eeva kindlasti vaatas imetles puud.
Sõi selle kõrval seisvast mangopuust paar mangot hommikusöögiks.
See puu säras päikse käes ning küpsed viljad ahvatlesid.
Siis Eeva kuulis üht häält.
See oli võõras hääl, mida Eeva polnud varem kuulnud.
See ei olnud Jumala hääl. Jumala häält tundis Eeva hästi.
Eeva, Aadam ja Jumal olid väga lähedased.
Piiblis on kirjas, et nad rääkisid iga päev.
Nad jalutasid koos paradiisis.
See hääl ei olnud ka Aadama hääl.
Aadama häält teadis Eeva hästi.
See hääl tuli hea ja kurja tundmise puust.
Nasta läheb nüüd oma voodisse magama.
Kui Eeva vaatas üles, siis ta nägi, et sellel puul on midagi.
Miski liigutas.
Kui Eeva vaatas täpsemalt, siis nägi, et seal oli väga pikk madu.
See madu oli eriline, kuna ta oskas rääkida.
Aga ta oli paha ja üleannetu.
Ta oli väga kuri madu.
Madu hakkas rääkima Eevaga.
Ta ütles: "Proovi selle puu vilja."
Ta rääkis ahvatleval ja sõbralikul häälel.
Eeva ei teadnud, et ta oli paha ja üleannetu madu.
Teda ei oleks tohtinud üldse kuulata.
Algul Eeva ei tahtnud proovida, kuna Jumal oli teda keelanud.
Madu aga jätkas ahvatlemist.
"Jumal on teid petnud. Küll sellest puust tohib süüa."
"Miks sellest puust ei tohi, kui kõigist teistest tohib?"
Eeva ütles, et ei tea, miks sellest puust süüa ei tohi.
Ta tahtis Jumalale kuuletuda.
Madu jätkas: "Kui proovid, siis saad sama targaks kui Jumal."
Eeva teadis, et Jumal on väga tark ja imeline.
Eeva hakkas vaikselt madu uskuma.
Ta rääkis nii ahvatlevalt.
Eeva vaatas neid vilju uuesti ja need nägid väga maitsvad.
Need särasid päikse käes, küpsed ja hea lõhnaga.
Madu jätkas ikka ahvatlemist.
"Võta siit üks ja maitse seda. See on nii hea!"
Siis Eeva otsustas, et ta natuke maitseb.
Eeva võtis ühe vilja ja hammustas seda.
Ta avastas, et see maitses hästi.
Eeva läks Aadama juurde ja kutsus ka teda vilja proovima.
"Hea ja kurja tundmise puul on väga head viljad."
"Minuga ei juhtunud midagi. Jumal on mõttetult keelanud."
Siis Aadamgi julges võtta, kuna Eevaga ei juhtunud midagi.
Aadam proovis ka.
Kohe peale seda hakkas Aadamal ja Eeval halb.
Esimest korda elus oli neil halb olla.
Ei olnudki enam hea.
Samamoodi, kui teed midagi, mida vanemad on keelanud teha.
Kõigil vahel juhtub nii.
Pärast on halb ja kehv tunne.
Aadam ja Eeva tundsid end arvatavasti väga halvasti.
See oli väga otsustav halb tegu, mida nad paradiisis tegid.
Peale seda tulid Aadama ja Eeva ellu halvad asjad.
Tulid haigused, valud ja muud halvad asjad.
Nende ellu jäid ka toredad asjad.
Aga nad pidid lahkuma sellest kaunist paradiisist.
Jumal ei hüljanud Aadamat ja Eevat, aga oli neis väga pettunud ja kurb.
Aadam ja Eeva ei kuuletunud.
Jumal soovib, et kuuletuksime Jumalale ja vanematele.
Aga Jumal annab andeks, kui me südamest kahetseme.
Jumal ei hülga meid kunagi.
Järgmine kord ma räägin teile ühest Aadama ja Eeva järglasest.
Loodetavasti on Nasta siis veidi ärksam ja värskem.
Nägemist!
Tõlge: Jane Soosaar